**PAMOKOS PLANAS**

**Tema: Nėra mažų šiukšlių**

**Klausimas: Kodėl svarbu nešiukšlinti? Ar mažos šiukšlės svarbios?**

**Tikslas: Skatinti atsakingą elgesį gamtoje, surinkti parke rastas šiukšles ir jas tinkamai išrūšiuoti.**

**Metodai: pokalbis-diskusija, žaidimas, komandinis darbas, estafetė.**

**Priemonės: pirštinės, maišai šiukšlėms, maišai rūšiavimui, padėkos.**

**Pamokos eiga**

|  |  |
| --- | --- |
| **Įvadinė dalis** | 20 min  Pateiktis  15 min  20 min  15 min  10 min  10 min (pateiktis)  Padėkos |
| Įvadinė dalis vyksta klasėje.  **Pokalbis-diskusija „Ar mažos šiukšlės svarbios?“**   * Klausiama: „Ar maža šiukšlė, pvz., saldainio popierėlis, gali padaryti žalos gamtai?“ * Parodoma: plastiko dangtelis, cigaretės nuorūka, popieriaus skiautė, obuolio graužtukas, stiklo butelis. * Aptariama, kuri šiukšlė suyra greičiausiai, o kuri yra labai ilgai. * Ką galime padaryti, kad šiukšlių sumažėtų? * Trumpai pristatomi rūšiavimo konteineriai, aptariama, ką kur mesti. |
| **Pagrindinė dalis** |
| Keliaujama į Sapiegų parką. Aptariamas instruktažas, kurioje vietoje parke vaikščiosime.  Žaidimas „Gamtos gelbėtojai“  Vaikai suskirstomi į grupes. Kiekviena grupė gauna „superherojų“ pavadinimą (Švaros sargybiniai, Rūšiuotojai, Mažieji gamtukai, Švaros gynėjai ir pan.). Komanda gauna maišą į kurį renka net ir mažiausias šiukšles. Taip „gelbsti“ parką nuo šiukšlių. Pasibaigus nustatytam laikui mokytoja pakviečia vaikus.  Paruošiami skirtingų spalvų maišeliai - „konteineriai“ (popieriui - mėlynas, plastikui - geltonas, stiklui – žalias, mišrioms atliekoms - juodas). Estafetė „Kas greičiau ir tiksliau surūšiuos surinktas šiukšles“. Komandos po signalo skuba visas surinktas šiukšles tinkamai surūšiuoti į maišus pagal spalvas.    Kelionė į mokyklą iš parko. |
| **Baigiamoji dalis** |
| Atsakoma į pagrindinį klausimą: **Ar mažos šiukšlės svarbios?**  **Padaroma išvada, kad visos šiukšlės yra kenksmingos ir svarbios.**  Vaikams įteikiamos padėkos „Gamtos gelbėtojai“.  Užduotis namuose – su šeima surinkti šiukšles artimiausiame parke ar kieme. |

Kuriant pamokai skaidres naudota informacija iš:

https://gamtosateitis.lt/

https://www.gargzdusvara.eu/idomus-faktai-apie-atliekas/

https://www.zaliasistaskas.lt/teisingo-rusiavimo-atmintine/

https://www.sratc.lt/naujienos/sratc-primena-kaip-atsakingai-rusiuoti-misrias-atliekas/